open-index/open-wikipedia-markdown huggingface dataset:
J. Lindeberg

**J. Lindeberg** (lyh. **JL**) on ruotsalaisen muotisuunnittelija Johan Lindebergin vuonna 1996 perustama vaateyritys.

Yrityksen pääkonttori sijaitsee Tukholmassa, Ruotsissa ja sen jakeluverkosto kattaa yli 35 maata ympäri maailman. Yrityksen valikoima koostuu muoti-, golf-, laskettelu- ja treenivaatteista.

## Historia

Johan Lindebrg perusti vaatemerkin vuonna 1996 ja ennen sitä hän toimi markkinointijohtajana italialaiselle Diesel-farkkubrändille. Hän kyllästyi suuren yrityksen hitauteen uudistua ja päätti aloittaa oman yritystoiminnan.   

Ensimmäinen designmallisto J. Lindeberg -brändille oli nimeltään 21th Century Lifestyle, ja se sisälsi muoti- ja golfvaatteita miehille. Golfmalliston kehittelyssä oli mukana golfpelaaja Jesper Parnevik, ja mallistot nousivat ammattipelaajien tietoisuuteen. Vuonna 2002 esiteltiin ensimmäinen naisten mallisto sekä lasketteluvaatemallisto, jonka mainoskasvoksi tuli ruotsalainen laskija Jon Olsson.

Vuonna 2007 Proventus ja Stefan Engström tulivat yrityksen pääomistajiksi, ja Engströmistä tuli yrityksen toimitusjohtaja.

Vuonna 2012 yrityksen omistajiksi tulivat tanskalaisen Bestseller Groupin omistaja Anders Hoch Povlsen, Bestseller China -yhtiön osaomistajat Dan Friis ja Allan Warburg sekä toimitusjohtaja Stefan Engström. 2010-luvulla yritys on laajentunut maailmanlaajuisesti, ja sillä on nyt yli 200 liikettä ympäri maailman ja myyntiä 160 miljoonaa euroa vuodessa.

Yrityksen pääkonttori sijaitsee yhä Tukholmassa, ja samoissa tiloissa ovat myös yrityksen vaatesuunnittelijat. Johan Lindeberg tuli takaisin yrityksen luovaksi konsultiksi tammikuussa 2016.

## Lähteet

## Aiheesta muualla
* Yrityksen verkkosivut
Ali Larter

**Alison Elizabeth ”Ali” Larter** (s. 28. helmikuuta 1976 Cherry Hill, New Jersey) on yhdysvaltalainen näyttelijä ja entinen malli. Hänet tunnetaan muun muassa elokuvista *[[Final Destination – viimeinen määränpää]]*, *[[Blondin kosto]]*, *[[Resident Evil: Tuho]]* ja *[[Resident Evil: Afterlife]]* sekä televisiosarjoista *[[Heroes (televisiosarja)|Heroes]]* ja *[[Legends (televisiosarja)|Legends]]*.

## Filmografia

## Aiheesta muualla

*
Riikintaaleri

**Riikintaaleri** () on Ruotsissa 1500–1800-luvuilla käytössä ollut rahayksikkö. Nimitys riikintaaleri tulee ruotsin sanasta *rike*, valtakunta ja rahayksikön nimestä *[[taaleri]]*.

Ensimmäiset taalerit lyötiin Kustaa Vaasan valtakaudella vuonna 1534. Nimitys *riksdaler* tuli käyttöön saksalaisen esikuvan (Reichstaler) mukaisesti 1500-luvun lopulla. Alkuperäisten riikintaalerien hopeapitoisuus oli korkea, joten ne eivät kiertäneet, vaan niitä varastoitiin arvometallina. Taalerin tilalle tuli vähemmän hopeaa sisältävä taalerin hopeakolikko (*daler silvermynt*). Vuodesta 1624 lähtien otettiin hopeavarojen vähenemisen takia käyttöön kuparitaaleri (*daler kopparmynt*), joka oli vastaavaa hopearahaa painavampi.

Kustaa III uudisti Ruotsin rahajärjestelmän vuonna 1777. Hopeapitoisuudeltaan vakioitu riikintaaleri jakautui 48 killinkiin (*skilling*) ja killinki edelleen 12 runstykkiin (*rundstycke*, suom. kirjaimellisesti ”pyörylä”). Rahanvaihdossa tapahtui 50 prosentin devalvaatio. 

Riikintaalerit korvattiin kruunuilla vuonna 1873 suhteessa 1:1.

## Lähteet
Xak III: The Eternal Recurrence

**Xak III: The Eternal Recurrence** () on MicroCabinin tuottama toimintaroolipeli, joka julkaistiin vuonna 1993 NEC PC-9801:lle ja FM Townsille sekä vuotta myöhemmin PC Enginelle. Pelin oli tarkoitus päätyä myös MSX 2:lle, mutta kyseiselle alustalle tarkoitettua versiota ei ehditty kehittää loppuun. *The Eternal Recurrence* on päättävä osa MicroCabinin luomassa *[[Xak]]*-pelisarjassa.

## Juoni
Päihitettyään ihmisten asuttamaa Xak-maailmaa koetelleet neljä arkkidemonia Latok Kartista, *Xak*-sarjan protagonistista, on tullut maailmankuulu soturi, joka tunnetaan myös mahtavan Duel-jumalan jälkeläisenä. Aseenaan Latok käyttää esi-isältään perimäänsä legendaarista Xak-miekkaa. Vaikka rauha on vallinnut jo hyvän aikaa ihmisten keskuudessa, Latok saa pian tietää Farlandin valtakuntaa piirittävistä demonijoukoista ja näitä johtavasta kenraali Zomu Dizaesta. Latok ottaa Farlandin seuraavaksi kohteekseen. Matkallaan hän saa myös vuosia kestäneen etsinnän jälkeen tietoja kadonneesta isästään, jonka todellinen kohtalo on selvässä ristiriidassa hänen aiempien käsitystensä kanssa.

## Pelaaminen
*Xak III*:ssa ohjataan päähenkilö Latokia. Edetäkseen pelaajan on kuljettava labyrinttiä muistuttavissa luolastoissa ja voitettava niissä oleva päävastus. Seuraavaan ympäristöön voidaan päästä jotakin esinettä käyttämällä tai käymällä keskustelu tietyn NPC:n kanssa.

Pomovastusten ohella pelin luolastoissa tavataan heikompiakin hirviöitä, joita vastaan Latok taistelee miekallaan. Yhteenotot käydään reaaliajassa, eivätkä viholliset hyökkää satunnaisesti, vaan ne nähdään jo kartalla. Taistelun aikana Latokin hyökkäys on tehokkaimmillaan, kun hän käyttää miekkaansa, ja kilvellä puolustautuessaan hän taas suojautuu vihollisten iskuilta parhaiten. Hyökkäysten tavoitteena on voittaa taistelu kuluttamalla vastapuolen osumapisteet loppuun.

Pelissä käytetään perinteistä hahmonkehitystä, jossa Latokin tason kohotessa hänen osumapisteensä, vahvuutensa sekä kestävyytensä paranevat. Tasonnostoon vaaditaan taisteluista saatavia kokemuspisteitä. Latokia vahvistaakseen pelaaja voi myös ostaa tälle vahvempia varusteita.

## Aiheesta muualla
* 
* XyZ: A Tribute to the ''Xak'', ''Ys'' and ''Zelda'' Series  
*  NightWolven epävirallinen ''Xak III: The Eternal Recurrence'' -käännös
Pietarsaaren länsikenttä

**Länsikenttä** () on Pietarsaaressa sijaitseva jalkapallokenttä. Se sijaitsee aivan Tellushallin ja Pietarsaaren keskuskentän vieressä. Jalkapalloseuroista kotiottelunsa siellä pelaa Pietarsaaren kakkosjoukkue Jakobstads Bollklubb, joka pelaa Kakkosessa. Myös liigajoukkue FF Jaro harjoittelee siellä ja vuonna 2003 se pelasi Länsikentällä kolme ottelua keskuskentän ollessa kunnostettavana. Kesällä 2010 Länsikentälle asennettiin tekonurmi ja uudet valotolpat. Kentän alla ei ole lämmitystä. Vuonna 2012 kentälle rakennettiin kaksi uutta katsomoa.

Pietarsaaren uusi jalkapallostadion valmistui länsikentän paikalle kesällä 2025. Stadionin nimi on Project Liv Arena, ja sinne mahtuu 3 600 katsojaa.

## Lähteet
Jimmy Finlayson

**James Henderson ”Jimmy” Finlayson** (27. elokuuta 1887 Larbert – 9. lokakuuta 1953) oli skotlantilais-yhdysvaltalainen näyttelijä, joka toimi sekä ääni- että mykkäelokuvissa. Kaljuna ja valeviiksissä esiintyneellä Finlaysonilla oli monia koomisia maneereita, kuten tukahdutettu manaus ”D'oh!” sekä kiukkua ja hämmästystä kuvaava ilmehdintä. Finlaysonin lempinimi oli *Fin*. Hän esitti Fin-nimistä hahmoa elokuvassa *The Bohemian Girl*  (1936) ja Mickey Finniä *Way Out Westissä* (1937).

## Ura
Finlayson syntyi Alexander ja Isabella (o.s. Henderson) Finlaysonille Larbertissa, Skotlannissa. Hän opiskeli George Watson's Collegessa ennen kuin jättäytyi pois Edinburghin yliopistosta ryhtyäkseen näyttelijäksi. Hän sai pääosan West End -tuotoksessa *Bunty Pulls the Strings*. Hän muutti Yhdysvaltoihin 1912 uusien roolin Broadwayllä, mutta jättäytyi pois teatterikiertueelta 1916 tavoitellakseen uraa Hollywoodissa. Hän nai Emily Gilbertin vuonna 1919. Finlayson näytteli pääosaa lukuisissa Mack Sennettin komedioissa, merkittävimpänä yhtä alkuperäisistä Keystone Kopseista. Freelance-näyttelijänä hän teki useita myöhempiä filmejään Britanniassa. Hän jäi sairauden takia eläkkeelle vuosia ennen 1953 Los Angelesissa tapahtunutta kuolemaansa: hän kuoli 66-vuotiaana kotonaan sydänkohtaukseen.

Hänet muistetaan parhaiten työstään Hal Roachin studioilla. Hän esitti 33 Ohukainen ja Paksukainen -elokuvassa useimmiten näiden vastustajaa tai konnaa. Hän esiintyi myös Stan Laurelin kanssa 19 elokuvassa ja Oliver Hardyn kanssa viidessä ennen kuin kaksikko yhdisti voimansa.

## D'oh!

*[[Simpsonit]]*-animaatiosarjan Homer Simpsonin ääninäyttelijä Dan Castellaneta on kertonut, että Homerin tunnettu hokema ”D’oh!” perustuu Finlaysonin samanlaiseen valitukseen Ohukainen ja Paksukainen -elokuvissa. Siihen aikaan kirousta ”Damn!” pidettiin jumalanpilkkana ja se sensuroitiin.

## Lähteet

## Aiheesta muualla
* James Finlayson 
* Great Character Actors
Konstantínos Gkatsioúdis

**Konstantínos ”Kóstas” Gkatsioúdis** (, sukunimi usein muodossa *Gatsioúdis*, s. 17. joulukuuta 1973 Didymóteicho) on kreikkalainen keihäänheittäjä, jonka uran huippuvuodet ajoittuivat 1990- ja 2000-luvun vaihteen tienoille.

Vuonna 1990 Gkatsioúdis heitti juniorien maailmanennätyksen. Vuonna 1992 hän voitti juniorien MM-pronssia. Ensimmäisissä aikuisten arvokilpailuissaan 1996 Atlantan olympialaisissa hän oli kymmenes, ja seuraavana vuonna Ateenan MM-kisoissa hän sijoittui pronssille tuloksella 86,64. 1999 Sevillan MM-kisoissa hän kilpaili tiukasti Aki Parviaisen kanssa maailmanmestaruudesta, mutta jäi hopealle vajaan puolen metrin erolla tuloksella 89,18. Sydneyn olympialaisissa vuonna 2000 hän oli kuudes, mutta palasi vielä vuotta myöhemmin mitalikantaan Edmontonin MM-kisoissa, missä hän sijoittui äärimmäisen kovatasoisessa keihäskilpailussa Jan Železnýn ja Parviaisen taakse pronssille tuloksella 89,95.

Gkatsioúdiksen ennätys on vuonna 2000 Kuortaneella heitetty 91,69. Hän ylitti 91 metriä myös vuosina 2001 ja 2002. Vuosilta 2003–2005 hänellä ei ole lainkaan tilastomerkintöjä, mutta hän palasi kentille vielä vuonna 2006 parhaana tuloksenaan 75,40.  	  	  	

## Parhaat tulokset
:*10 parhaan tuloksen keskiarvo 90,10*  
*91,69 (1) Kuortane 24.6.2000
*91,27 (1) Madrid 26.5.2001
*91,23 (1) Thessaloniki 24.7.2002
*89,95 (3) Edmonton 12.8.2001
*89,84 (1) München 11.9.1999
*89,57 (2) Ateena 16.6.1999
*89,53 (1) Zürich 11.8.1999
*89,48 (1) Piraeus 23.4.2000
*89,24 (1) Tartto 19.6.2001
*89,22 (1) Bari 16.6.1997

## Kausien parhaat heitot

* 1990 69,90 Plovdiv 10.8.
* 1992 80,30 Ateena 20.6.
* 1993 78,44 Rethymnon 22.5.
* 1994 83,82 Ostrava 30.7.
* 1995 82,70 Rooma 15.9.
* 1996 87,12 Atlanta 2.8.
* 1997 89,22 Bari 16.6.
* 1998 88,13 Rethymnon 31.5.
* 1999 89,84 München 11.9.
***2000 91,69 Kuortane 24.6.**
* 2001 91,27 Madrid 26.5.
* 2002 91,23 Thessaloniki 24.7.
* 2006 75,40 Hania 17.7.

## Lähteet
Oleksandr Bahatš

**Oleksandr Mykolajovytš Bahatš** (, s. 21. marraskuuta 1966 Matusov) on ukrainalainen entinen kuulantyöntäjä, jonka uran huippuvuodet ajoittuivat 1990-luvulle.

Vuonna 1985 Bahatš saavutti juniorien EM-hopeaa. Vuonna 1989 hän jäi kiinni dopingin käytöstä ja joutui kahden vuoden kilpailukieltoon. Vapauduttuaan kilpailukiellosta Bahatš voitti ensimmäisissä aikuisten arvokilpailuissaan 1992 Genovan EM-hallikisoissa kultamitalin. 1993 Toronton MM-hallikisoissa samoin kuin samana vuonna kesällä Stuttgartin MM-kisoissa ulkoradoilla hän oli kolmas. Vuonna 1994 Bahatš puolusti menestyksekkäästi kultamitaliaan Pariisin EM-hallikisoissa, ja samana vuonna ulkoradoilla Helsingin EM-kisoissa hän oli jälleen pronssilla. 1995 Göteborgin MM-kisoissa hän oli neljäs tuloksella 20,38.

1997 Ateenan MM-kilpailuissa Bahatš työnsi loppukilpailuissa kaikkein pisimmälle, mutta menetti sittemmin kultamitalinsa doping-näytteestä löytyneen efedriinin vuoksi. Seuraavana vuonna Budapestin EM-kisoissa hän voitti kultaa tuloksella 21,17. Seuraavana vuonna hän voitti kultaa myös Maebashin MM-hallikisoissa tuloksella 21,41 ja saavutti pronssia samana kesänä Sevillan ulkoratojen MM-kisoissa. Vielä Gentin EM-hallikisoissa vuonna 2000 hän työnsi finaalissa pisimmälle, mutta jäi jälleen kiinni kiellettyjen aineiden käytöstä. 

Bahatšin ennätykseksi jäi vuonna 1997 Chaniássa työnnetty 21,47.

Hän on naimisissa Svitlanan kanssa ja heillä on kolme lasta: tytöt Oksana ja Julia sekä poika Mykola.

## Lähteet
* 
* Sporting Heroes
### Viitteet
Susikoira Roi (televisiosarja)

**Susikoira Roi** on suomalainen Yleisradion tuottama vuonna 1987 valmistunut neliosainen televisiosarja. Televisiosarja perustuu kirjailija Jorma Kurvisen luomaan samannimiseen kirjasarjan ensimmäiseen osaan.

Sarja kuvattiin kesän 1985 aikana Helsingin ja Vantaan kaupunkien alueella. Sarja ensiesitettiin televisiossa Yle TV1-kanavalla tammikuussa 1987. Sarja on esitetty uusintana televisiossa vuosina 1993 ja 1998. Vuonna 1987 kuvattiin saman kirjasarjan osaan perustuva televisiosarja *[[Susikoira Roi – seikkailu saaristossa (televisiosarja)|Susikoira Roi – seikkailu saaristossa]]*, joka ensiesitettiin televisiossa vuonna 1988. Sarja on julkaistu myös vuonna 1989 Yle Tallennemyynnin kirjastotallenteena (VHS) sekä DVD-tallenteena ensimmäisen kerran vuonna 2009.

Sarjan pääosaa näyttelevästä Paavo Westerbergistä tuli etenkin nuorten naiskatsojien suosikki. Ohjaaja Raimo O. Niemi valitsi Westerbergin Tomin rooliin koekuvattuaan useita lapsia. Susikoira Roita esitti poliisikoira Jami (10. marraskuuta 1976 – syksy 1990), jonka ohjaaja oli nykyisin eläkkeellä oleva ylikonstaapeli, ja entinen Poliisikoiralaitoksen kouluttaja Lauri Kanerva. Ohjaaja Niemen kertoman mukaan hän pelkäsi koiria, mutta sarjan kuvauksissa poliisikoira Jamilla oli aina paikalla kouluttaja. Niemen piti vain kertoa kouluttajalle mitä kohtauksessa tapahtuu, ja näin Jami teki kuuliaisesti kouluttajan käskyjen mukaista työtä.

## Juoni

12-vuotias Tomi tapaa Äksyn jengiksi kutsuttavan poikajengin kivittämän ja pusikkoon juuttuneen susikoiran (saksanpaimenkoira), Tomi pelastaa koiran, ja siitä alkaa hengästyttävä pakomatka, jonka aikana hän nimeää tuntemattoman koiran Roiksi. Tomista ja Roista tulevat hyvät ystävät, mutta kaikki alueen asukkaat eivät sulata heti Tomin löytämään kulkukoiraa, ja poika joutuu pakoilemaan aluksi uuden karvaisen ystävänsä kanssa. Tomilla on myös kova suostutteleminen kotona, jotta hän saisi pitää Roin. Ajan myötä alueen asukkaat alkavat lämmetä koiralle. Tomi ja Roi joutuvat vaaralliseen seikkailuun, kun heidän kotiinsa soitteleva häirikkö osoittautuu kaikkea muuta kuin harmittomaksi pilapuhelujen soittajaksi.
 

## Jaksot

## Näyttelijät

## Lähteet
Aberdeen (Etelä-Dakota)

**Aberdeen** on kaupunki Brownin piirikunnassa, Etelä-Dakotassa, noin 200 kilometriä koilliseen osavaltion pääkaupungista Pierrestä. Se on myös piirikunnan hallinnollinen keskus. Kaupunki perustettiin vuonna 1882. Vuonna 2009 kaupungissa oli 24 992 asukasta.
Kaupungin suurimmat työnantajat ovat St. Luken sairaala (1 272 työntekijää), Aberdeenin julkiset koulut (650 työntekijää) ja 3M (569 työntekijää). Kaupungin sanomalehti on nimeltään *The American News*.

Kaupungissa toimii kaksi korkeakoulua. Osavaltion rahoittama julkinen yliopisto *Northern State University* perustettiin vuonna 1889. Sillä on runsaat 2&nbsp;500 opiskelijaa. Katolinen *Presentation College* tarjoaa lähinnä terveydenhuoltoon liittyvää koulutusta, ja sillä on noin 800 opiskelijaa.

## Lähteet

## Aiheesta muualla
Maa (täsmennyssivu)

**Maa**, **MAA** tai **Maapallo** voivat tarkoittaa seuraavia:

* Maa, planeetta
* maa, jonkin kansan asuttama alue, joskus myös valtion synonyymi
* maa eli maa-alue, maankuoren se osa, joka ei ole veden peitossa
* maa eli maaperä, maankuoren kallioperän päällä oleva irtonainen kerros
* maa, korttipakan osa
* maaseutu, taivutusmuodoissa usein pelkkä maa (asua *maalla*, tulla *maalta*)
* maan kieli eli maasain kieli, nilosaharalainen kieli
* Maa, leikki
* maadoitus

### Teoksia
* *[[Maa (vuoden 2001 elokuva)|Maa]]*, Veikko Aaltosen elokuva vuodelta 2001
* *[[Maa (elokuva)|Maa]]*, Oleksandr Dovženkon ohjaama neuvostoliittolainen elokuva vuodelta 1930
* *[[Maa (albumi)|Maa]]*, lauluyhtye Rajattoman albumi
* *[[Maa (Aikakoneen albumi)|Maa]]*, Aikakone-yhtyeen kolmas studioalbumi
* *[[Maapallo (albumi)|Maapallo]]*, Raappanan albumi

### Lyhenteenä ja tunnuksena
* Mathematical Association of America, MAA
* Migraine Action Association, MAA, migreenin tutkimusta harjoittava järjestö
* Chennain kansainvälinen lentoasema, IATA-koodi MAA, lentoasema
* Magma Arizona Railroad, yhtiötunnus MAA, yhdysvaltalainen rautatieyhtiö
Tin Pan Alley

**Tin Pan Alley** oli joukko 1890-luvulta 1950-luvulle vaikuttaneita yhdysvaltalaisia musiikin kustantajia ja säveltäjiä sekä heidän tuottamansa populaarimusiikki. Alun perin se tarkoitti New Yorkissa sijaitsevaa West 28th Street -katua, jonka varrella usean keskeisen kustantajan toimistot silloin sijaitsivat. Nimen ”Tin Pan Alley” (suom. ”tinapannukuja”) antoi journalisti-lauluntekijä Monroe Rosenfeld, jonka mielestä musiikkikustantamoiden ikkunoista kadulle kantautuva pianojen ja laulujen ääni muistutti peltipannujen kolinaa.

Tin Pan Alleyta voidaan pitää yhdysvaltalaisen musiikkiteollisuuden syntypaikkana. Tin Pan Alley -kustantajat alkoivat ensimmäisinä markkinoida tuotteitaan suurelle yleisölle ja loivat näin markkinat, jotka perustuivat yksityiselle musiikin kulutukselle. Parhaimmillaan Tin Pan Alley -kustantajien osuus musiikin myynnistä Yhdysvalloissa oli jopa 90&nbsp;prosenttia. Tin Pan Alley menetti asemansa 1950-luvun alussa, kun äänilevyt syrjäyttivät partituurit musiikkimarkkinoilla.

Tin Pan Alleyn menestys perustui suurelta osin vaudeville- ja Broadway-esityksille, jotka tekivät sen musiikkia tunnetuksi. 1920-luvun lopulta alkaen tärkeäksi markkinointikanavaksi muodostuivat myös Hollywood-elokuvat.

Tin Pan Alleylla oli keskeinen rooli blues-, jazz- ja country-musiikin popularisoinnissa 1910–1930-luvuilla. Monista Tin Pan Alley -sävellyksistä on muodostunut jazzstandardeja.

Tin Pan Alley -säveltäjien tuotantoon viitataan joskus myös käsitteellä *Great American Songbook*.

## Tunnettuja Tin Pan Alley -säveltäjiä
* Harold Arlen
* Irving Berlin
* George Gershwin
* Cole Porter
* Richard Rodgers
* Al Sherman
* Albert Von Tilzer

## Lähteet
Tim Alexander

**Tim "Herb" Alexander** on yhdysvaltalainen rumpali. Hän on soittanut mm. yhtyeissä Primus ja Laundry. Alexanderin viimeisin julkaistu albumi on sooloprojektilta Fata Morgana. 

## Aiheesta muualla
*Tim Alexanderin viralliset sivut
Sari Seppänen

**Sari ”Smedu” Seppänen** (s. 19. maaliskuuta 1976 Savonlinna) on suomalainen lentopalloilija, joka pelasi Suomen maajoukkueen sentterinä vuoteen 2007 asti. Seuratasolla hän on viimeksi edustanut Vanajan RC:tä. Seppäsen pituus on 182&nbsp;cm ja hän on pelipaikaltaan keskitorjuja. Ammatiltaan hän on sairaanhoitaja.

## Ura
Seppänen aloitti lentopallon yhdeksänvuotiaana vuonna 1985 ja hänen ensimmäinen seuransa oli Savonlinnan Ajo. Aktiiviuransa aikana Seppänen pelasi kolmessa SM-liigan joukkueessa: Oriveden Ponnistuksessa, Pieksämäki Volleyssa ja Vanajan RC:ssä (ent. Tarmo-Volley). Hän pelasi myös kauden venäläisessä Pietarin TTU:ssa ja osallistui Venäjän naisten maajoukkueen harjoitusleirille. Seppäsen ensimmäisen maaottelu oli 10. kesäkuuta 1995 pelattu Suomi–Bulgaria. Elokuussa 2006 hän sai täyteen sata maaottelua, ja hänen lopulliseksi maaottelumääräkseen tuli 102.

## Joukkueet
*2001–2002 Pieksämäki Volley 
*2002–2004 Tarmo-Volley
*2002–2007 Vanajan Racing Club
*Muut joukkueet: Savonlinnan Ajo, Oriveden Ponnistus, Pietarin TTU

## Saavutukset
*6 SM-kultaa
*2 SM-hopea
*3 Suomen Cup-kultaa
*1 Suomen Cup-hopea

* Suomen mestari naislentopalloilijoiden ulottuvuuskilpailussa tuloksella 327&nbsp;cm.
* Valittu naislentopalloilijoiden tähtiseitsikkoon vuosina 1997, 1998, 1999, 2003 ja 2005.

## Lähteet
* Suomen lentopalloliitto
* Hämeen Sanomat

### Viitteet
The Tower of Cabin

**The Tower of Cabin** on MicroCabin Corporationin MSX:lle ja NEC PC-9801:lle kehittämä seikkailupeli, joka on yksi kolmesta **-roolipelisarjan spin-off-pelistä. *The Tower of Cabiniä* ei julkaistu Japanin ulkopuolella. Pelistä ei ole myöskään olemassa mitään yleisesti tunnettua englanninkielistä fanikäännöstä.

Spin-offiksi *The Tower of Cabin* on siinä mielessä epätavallinen, ettei se sijoitu *Xak*-peleissä esiteltyyn maailmaan, vaan kehittäjänsä MicroCabinin päämajaan. Pelaajan tehtävänäkään ei ole kukistaa maailmaa riuduttavia demoneja vaan parantaa MicroCabinin tuotantoa. Yhteys *Xakiin* ilmenee kuitenkin siinä, että *Tower of Cabinissä* esiintyy kameo-roolissa joitakin pelisarjan hahmoja.

## Hahmot
Pelaajan ohjaaman anonyymin päähenkilön lisäksi *The Tower of Cabinissä* on monia NPC-hahmoja, joiden kanssa on pelin etenemisen tähden keskusteltava. Läsnä on myös muutama *Xak*-sarjan hahmo:
* Latok, *Xak*-pelien protagonisti
* Fray, maagi ja Latokin ystävä; pelin *[[Fray in Magical Adventure]]* päähenkilö
* Pixie, Latokia avustava vihreähiuksinen keiju

## Pelaaminen
Pelin ympäristönä toimivat MicroCabinin toimistotilat. Tavoitteena on taata yhtiön menestys suorittamalla liikeasioihin liittyviä tehtäviä. Toimenkuvaan kuuluu myös kerroksesta toiseen ravaaminen sekä tiedon välittäminen muille MicroCabinin työntekijöille. Pelaajalla on myös mahdollisuus avata kaksi *The Tower of Cabiniin* sisällytettyä minipeliä, joista toinen on nimeä *Crusader* kantava tekstiseikkailu, toinen taas Frayn ja Pixie-keijun välinen tappelupeli.

## Aiheesta muualla
* XyZ: A Tribute to the ''Xak'', ''Ys'' and ''Zelda'' Series
Yonne

**Yonne** on Ranskan departementti numero 89, joka on saanut nimensä Yonne-joen mukaan. Departementti sijaitsee Itä-Ranskassa Burgundin  hallintoalueella. Departementti on pinta-alaltaan 7&nbsp;427 neliökilometriä ja siellä on 342&nbsp;463 asukasta (2011). Yonnen pääkaupunki on Auxerre. Yonne on jaettu edelleen kolmeen arrondissementtiin, 42 kantoniin ja 454 kuntaan.

Yonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Yonne muodostettiin osista Burgundin, Champagnen ja Orléanais'n provinsseja.

Departementista on kaksi kylää päässyt Ranskan kauneimpien kylien järjestön Les Plus Beaux Villages de France jäseniksi: Noyers ja Vézelay.

## Katso myös
* Luettelo Yonnen kunnista

## Lähteet

## Aiheesta muualla

* Yonnen departementin kotisivut
Susikoira Roi – seikkailu saaristossa (televisiosarja)

**Susikoira Roi – seikkailu saaristossa** on suomalainen Yleisradion tuottama vuonna 1988 valmistunut neliosainen televisiosarja. Sarja perustuu kirjailija Jorma Kurvisen samannimisen kirjasarjan osaan. Sarja oli jatkoa edellisenä vuonna valmistuneelle *[[Susikoira Roi (televisiosarja)|Susikoira Roi]]* -televisiosarjalle.

Sarja kuvattiin Kotkassa, Hangon saaristossa ja Kirkkonummella kesällä 1987. Sarja ensiesitettiin televisiossa Yle TV1 -kanavalla syys-lokakuussa 1988. Uusintana sarja on esitetty televisiossa vuosina 1993 ja 1998. Sarja on julkaistu myös vuonna 1989 Yle Tallennemyynnin kirjastotallenteena (VHS) sekä DVD-tallenteena ensimmäisen kerran vuonna 2009 ensimmäisen *Susikoira Roi* -sarjan kanssa.

Pääosaa näytteli edellisessäkin televisiosarjassa näytellyt Paavo Westerberg, ja Susikoira Roita esitti poliisikoira Jami (10. marraskuuta 1976 – syksy 1990), jonka ohjaaja oli nykyisin eläkkeellä oleva ylikonstaapeli, ja entinen Poliisikoiralaitoksen kouluttaja Lauri Kanerva. Sarja jäi nimiosassa näytelleen poliisikoira Jamin viimeiseksi rooliksi televisiossa.

## Juoni

Tomi ja hänen koiransa Roi matkaavat saaristoon viettämään kesälomaa yhdessä Tomin Ruotsin-serkkujen kanssa näiden huvilalle. Tomi ei kuitenkaan kerro vanhemmille, että serkut ovat peruuttaneet tulonsa. Menomatkalla käy jo selväksi, että he eivät ole kaikkien paikallisten suosiossa. Tomi tutustuu Rauno (Rane)-nimiseen synkkämieliseen poikaan, joka on saapunut Ruotsista kalastaja-maanviljelijäisänsä Raskin ja siskojensa Ritvan ja Rauhan kanssa. Saarella alkaa tapahtumaan outoja: eräänä yönä joku koira tappaa Raskin emakkosian, ja myöhemmin ison määrän kanoja. Paikalliset alkavat epäillä Tomin koiraa Roita tapahtumien tekijäksi. Ajan kanssa selviää, että saarella liikkuu muitakin.

## Jaksot

## Näyttelijät

## Lähteet
Parhaan dokumentin Oscar-palkinto

**Parhaan dokumentin Oscar-palkinto**  on Yhdysvaltain elokuva-akatemian vuosittain jakama nk. Oscar-palkinto parhaalle pitkälle dokumenttielokuvalle. Sitä on jaettu vuodesta 1942 lähtien. Ensimmäisenä vuonna dokumenteille oli vain yksi kategoria ja neljä voittajaa. Seuraavasta vuodesta lähtien dokumentit jaettiin pitkään ja lyhyeen kategoriaan.

## Voittajia

### Valikoituja voittajia 1940–1989

* 1953: *[[Erämaa elää]]*

* 1956: *[[Hiljainen maailma]]*

* 1964: *[[Elävä meri]]*

* 1966: *[[Sotaleikki]]*

* 1970: *[[Woodstock – 3 päivää rauhaa, rakkautta, musiikkia]]*
* 1976: *[[Harlan County, USA]]*

### Täydellinen luettelo voittajista 1990–

* 1990: *American Dream*
* 1991: *In the Shadow of the Stars*
* 1992: *The Panama Deception*
* 1993: *I Am a Promise: The Children of Stanton Elementary School*
* 1994: *Maya Lin: A Strong Clear Vision*
* 1995: *Anne Frank Remembered*
* 1996: *[[Kehäkuninkaat]]*
* 1997: ''Pitkä tie kotiin''
* 1998: *The Last Days*
* 1999: *One Day in September*
* 2000: *Into the Arms of Strangers: Stories of the Kindertransport*
* 2001: *Murder on a Sunday Morning*
* 2002: *[[Bowling for Columbine]]*
* 2003: *[[Sodan oppitunnit]]*
* 2004: *Born into Brothels*
* 2005: *[[Pingviinien matka]]*
* 2006: *[[Epämiellyttävä totuus]]*
* 2007: *Taxi to the Dark Side*
* 2008: *Man on Wire*
* 2009: *[[The Cove – meren salaisuus]]*
* 2010: *Inside Job*
* 2011: *Undefeated*
* 2012: ''Searching for Sugar Man''
* 2013: *20 Feet from Stardom*
* 2014: *[[Citizenfour]]*
* 2015: ''Amy''
* 2016: *O.J.: Made in America*
* 2017: *[[Käry]]*
* 2018: *Free Solo*
* 2019: *American Factory*
* 2020: *My Octopus Teacher*
* 2021: *Summer of Soul*
* 2022: *[[Navalny]]*
* 2023: *[[20 Days in Mariupol]]*
* 2024: *[[Ainoa kotimaa]]*
* 2025: *[[Yksin Putinia vastaan]]*

## Lähteet
Parhaan musiikin Oscar-palkinto

**Parhaan musiikin [[Oscar-palkinto]]** on Yhdysvaltain elokuva-akatemian vuotuinen palkinto parhaalle elokuvamusiikille. Palkinto on jaettu vuodesta 1934 lähtien. Palkinnon luonne on vaihdellut suuresti. Yleensä palkinto on jaettu erikseen esimerkiksi draamalle ja musikaalille tai alkuperäiselle ja sovitetulle sävellykselle. Vuodesta 2000 lähtien on jaettu vain yksi palkinto alkuperäiselle elokuvamusiikille.

## Voittajat ja ehdokkaat
Vuodet ovat elokuvien julkaisuvuosia. Suluissa vuodet, jolloin palkinto jaettiin kyseisessä muodossa.

### Alkuperäissävellys

### Sovitettu sävellys (1963-1968, 1979)

### Alkuperäinen draama- tai komediasävellys (1943–1957, 1959–1962)

### Alkuperäinen musikaalisävellys (1942–1957, 1959–1963)

### Alkuperäinen tai sovitettu musikaalisävellys (1969–1976, 1984)

### Alkuperäinen musikaalisävellys ja sen sovitus tai sovitettu sävellys (1977–1980, 1983)

### Alkuperäinen draamasävellys (1942, 1996–1999)

### Alkuperäinen musikaali- tai komediasävellys (1996–1999)

## Eniten parhaan musiikin Oscar-palkintoja
### 9 Oscaria
* **[[Alfred Newman]]**: *[[Alexanderin jazzyhtye]]* (1938), *[[Kadun sävelmä]]* (1940), *[[Bernadetten laulu]]* (1943), *[[Kevytmielinen äitini]]* (1947), *[[Laulu sydämessäni]]* (1952), *[[Rouva lähettiläs]]* (1953), *[[Päivien kimallus (elokuva)|Päivien kimallus]]* (1955), *[[Kuningas ja minä (vuoden 1956 elokuva)|Kuningas ja minä]]* (1956) ja *[[Camelot (vuoden 1967 elokuva)|Camelot]]* (1967)

### 5 Oscaria
* **[[John Williams (säveltäjä)|John Williams]]**: *[[Viulunsoittaja katolla (elokuva)|Viulunsoittaja katolla]]* (1971), *[[Tappajahai (elokuva)|Tappajahai]]* (1975), *[[Tähtien sota (alkuperäinen elokuva)|Tähtien sota]]* (1977), *[[E.T.]]* (1982) ja *[[Schindlerin lista]]* (1993)

### 4 Oscaria
* John Barry
* Johnny Green
* Alan Menken
* André Previn

### 3 Oscaria
* Saul Chaplin
* Ken Darby
* Adolph Deutsch
* Roger Edens
* Ray Heindorf
* Maurice Jarre
* Miklós Rózsa
* Morris Stoloff
* Dimitri Tiomkin
William S. McCune

**William S. McCune** (1909 – 1998) oli yhdysvaltalainen lääkäri, joka kuvasi ensimmäisenä endoskooppisen retrogradisen kolangiopankreatikografian eli sappi- ja haimateiden tähystyskuvauksen tekniikan vuonna 1968. Hänen käyttämänsä laitteisto ja tekniikka oli karkeaa ja vasta alkutekijöissään, mutta hän todisti, että sappi- ja haimateihin on mahdollista päästä käsiksi ilman leikkausta. McCune toimi kirurgina George Washington Universityssa Washingtonissa.

## Lähteet
Parhaan lyhytdokumentin Oscar-palkinto

**Parhaan lyhytdokumentin Oscar-palkinto**  on Yhdysvaltain elokuva-akatemian vuosittain jakama nk. Oscar-palkinto parhaalle lyhyelle dokumenttielokuvalle. Sitä on jaettu vuodesta 1941 lähtien. Sitä ei jaettu seuraavana vuonna vaan dokumentit olivat yhdistettynä yhteen kategoriaan. Vuodesta 1943 lähtien dokumentit on jaettu pitkään ja lyhyeen kategoriaan.
Læsø

**Læsø** on Kattegatissa, Frederikshavnin ja Göteborgin puolivälissä, sijaitseva Tanskan saari, joka muodostaa samannimisen Læsøn kunnan. Kunnassa oli 2&nbsp;026 asukasta vuonna 2007, ja se on asukasmäärältään Tanskan pienin kunta. Læsø on Kattegatin suurin saari: noin 22 kilometriä pitkä ja 2–12 km leveä, ja sillä on noin sata kilometriä rantaviivaa.

## Historia
Saaren arvellaan muodostuneen noin 3000 eaa. Meri on muokannut saaren hiekkamaata ja muotoa jatkuvasti. Keskiajalla saari oli Viborgin tuomiokapitulin alaisuudessa ja saarelaiset maksoivat veronsa suolalla, jonka tuotanto oli satojen vuosien ajan saaren pääelinkeino. Tuotanto vaati suuria määriä polttopuuta, ja saari olikin lähes puuton 1500-luvulla. Puiden hävitys johtikin jatkuvaan hiekan liikkumiseen ja katoamiseen luonnonvoimien myötä, jolloin saaresta autioitui suuri osa. Puustoa rasittanut suolantuotantomuoto kiellettiin virallisesti 1652. 

## Luonto
Saaren rannikolla on useita suojeltuja Natura 2000 -merialueita, joilla elää mm. hummereita, pieniä hailajeja, hylkeitä, delfiinejä ja paljon vesilintuja. Saaren eteläosa on tasaista ja vetistä, muodostaen mosaiikin erilaisista kasvillisuusalueista ja rikkaan kokoelman eläinlajeja, etenkin vesilintuja ja rantakasvillisuutta. Pohjoisosaa leimaavat hiekkadyynit, puulajeina havupuut, koivut, tammi ja pyökki. Pohjoisrannalla voi myös nähdä hylkeitä tiheinä laumoina. 

## Talous
Saarella tuotetaan edelleen noin 60 tonnia suolaa vuosittain. Suolantuotanto toimii myös "elävänä museona", jota käy katsomassa noin 45&nbsp;000 matkailijaa joka vuosi. Muutoinkin turismi on tärkeä tulonlähde, yhteensä noin 130&nbsp;000 turistia vieraili saarella vuosittain 2001. Muita tärkeitä elinkeinoja ovat elintarviketuotanto, käsityöläisyys, kalanjalostus ja palveluelinkeinot.

## Liikenneyhteydet
Frederikshavnista on kolme tai neljä kertaa päivässä lauttayhteys saarelle (Færgeselskapet Læsø I/S), matkailusesongin aikana useammin. Copenhagen Airtaxi ja Flexflight  lentävät saarelle Roskildesta, Torpista ja Kielistä. Ruotsista saarelle pääsee "meritaksilla". Saarella kulkee ilmainen bussi. Myös taksi sekä auton ja polkupyörien vuokrauspalvelut ovat saatavilla.

## Lähteet

## Aiheesta muualla

* Suolantuotantolaitos ja -museo  ()
* Læsøn museo
* Kirkkoja 
* Læsøn torni 
* Kutteri "Ellen"
Parhaan laulun Oscar-palkinto

**Parhaan laulun Oscar-palkinto**  on Yhdysvaltain elokuva-akatemian vuosittain jakama Oscar-palkinto parhaalle elokuvaa varten tehdylle alkuperäiselle musiikkikappaleelle. Sitä on jaettu vuodesta 1934 lähtien.

## Voittajat ja ehdokkaat
### 1930-luku

### 1940-luku

### 1950-luku

### 1960-luku

### 1970-luku

### 1980-luku

### 1990-luku

### 2000-luku

### 2010-luku

### 2020-luku

## Lähteet
*
Parhaan puvustuksen Oscar-palkinto

**Parhaan puvustuksen Oscar-palkinto**  on Yhdysvaltain elokuva-akatemian vuosittain jakama niin kutsuttu Oscar-palkinto parhaalle elokuvaa varten tehdylle puvustukselle. Sitä on jaettu vuodesta 1948 lähtien. Vuoteen 1966 asti palkinto jaettiin erikseen mustavalko- ja värielokuville, paitsi vuosina 1957–1958.

## Palkitut ja ehdokkaat
### Mustavalko

### Väri

### Yhtenä palkintona
#### 1950-luku

#### 1960-luku

#### 1970-luku

#### 1980-luku

#### 1990-luku

#### 2000-luku

#### 2010-luku

#### 2020-luku
Horsens

**Horsens** on Tanskassa Keski-Jyllannin alueella sijaitsevan Horsensin kunnan keskustaajama. Vuoden 2012 alussa taajamassa oli 54 450 asukasta.

Horsens sijaitsee Jyllannin niemimaan itärannalla Horsensvuonon pohjukassa. Kaupunki sijaitsee noin 50 kilometriä Århusista etelään ja noin 30 kilometriä Vejlestä pohjoiseen. Eurooppatie E45 kulkee kaupungin kautta. Kaupungissa on hyvä satama sekä rautatieristeys.   

Nokia on Horsensin suomalainen ystävyyskaupunki.

## Historia

Horsensin kaupunki on perustettu noin vuonna 1100 luostarien vaikutuspiiriin. Kaupungin nähtävyyksiin kuuluu edelleen fransiskaaniluostarin rukoushuone sekä *Vor Frelsens kirke* (pelastuksemme kirkko).

Kaupunkia koskevia kaupallisia asiakirjoja on tallessa 1400-luvulta alkaen.  

Tunnettu tutkimusmatkailija Vitus Bering oli syntyisin Horsensista.

## Kulttuuri
Kaupungissa sijaitsee Tanskan ainoa teollisuusmuseo. Siellä on myös laajalti elektroniikkateollisuutta. Kaupunki tarjoaa myös monenlaista kulttuuririentoa. Siellä järjestetään Crime Festival -messut, jotka keskittyvät rikoselokuviin ja -kirjallisuuteen. Populaarimusiikkifestivaalit ovat myös tunnettuja. 

### Urheilu
Horsensin tunnetuin urheiluseura on jalkapallon Superliigassa pelaava AC Horsens. Joukkue pelaa kotiottelunsa CASA Arena Horsensilla.

## Lähteet

## Aiheesta muualla

* Horsensin kunnan kotisivut
Parhaan lavastuksen Oscar-palkinto

**Parhaan lavastuksen [[Oscar-palkinto]]**  on Yhdysvaltain elokuva-akatemian vuosittain jakama palkinto parhaalle elokuvaa varten tehdylle lavastukselle. Sitä on jaettu vuodesta 1928 lähtien.

## Voittajat ja ehdokkaat
### 1920- ja 1930-luku

### 1980-luku

### 1990-luku

### 2000-luku

### 2010-luku

### 2020-luku
Parhaan lyhytelokuvan Oscar-palkinto

**Parhaan lyhytelokuvan Oscar-palkinto**  on Yhdysvaltain elokuva-akatemian vuosittain jakama Oscar-palkinto parhaalle näytelmälyhytelokuvalle. Sitä on jaettu vuodesta 1932 lähtien. Vuosina 1932–1956 se oli jaettuna kahteen tai kolmeen alikategoriaan.

## Alikategoriat
*Lyhytkomedia 1932–1935
*Uutislyhytelokuva 1932–1935
*Värillinen lyhytelokuva 1936–1937
*Yhden kelan lyhytelokuva 1936–1956
*Kahden kelan lyhytelokuva 1936–1956

## Ehdokkaat ja voittajat
### 1930-luku
**Lyhytkomedia**
	
**Yhden kelan lyhytelokuva**

### 1940-luku

### 1950-luku

**Lyhytelokuva**

### 1960-luku

### 1970-luku

### 1980-luku

### 1990-luku

### 2000-luku

### 2010-luku

## Lähteet
Biopsia

**Biopsia** tarkoittaa koepalan tai solunäytteen ottamista elävästä kudoksesta ja näytteen tarkastelua. Termi tulee kreikan kielen sanoista *bios* eli elämä ja *opsy* eli näkö tai ulkonäkö.

Biopsian avulla voidaan selvittää muun muassa kudoksen tyyppi, pahanlaatuisuus ja tulehdusten läsnäolo. Kudosnäytteestä nähdään kudoksen rakenne, jolloin pystytään tarkastelemaan esimerkiksi syöpäsolukon kasvutapaa ympäröivässä kudoksessa. Solunäytteestä voidaan nähdä vain yksittäisten solujen ominaisuuksia. Biopsioita otetaan esimerkiksi ihomuutoksista, pateista, kasvaimista ja kuvantamistutkimuksissa epäselviksi jääneistä muutoksista. Tähystysten yhteydessä otetaan yleensä koepaloja terveenkin näköisestä kudoksesta. Biopsioita voidaan käyttää myös seulontatutkimuksen välineenä, kuten kohdunkaulasta otettava PAPA-näyte.

Biopsian tutkii patologi, ja se voidaan myös analysoida kemiallisesti erilaisten laboratoriotekniikoiden kuten PCR:n avulla. Patologi antaa kudoksesta *patologisanatomisen diagnoosin* (PAD).

;Koepala
:Koepala on kudosnäyte, joka otetaan esimerkiksi veitsellä, stanssilla tai kauhalla. Se voidaan ottaa näkyvissä olevasta paikasta puudutuksen avulla tai syvemmällä sijaitsevasta kudoksesta leikkauksen yhteydessä. Koepala tutkitaan laboratoriossa leikkaamalla siivuiksi, värjäämällä ja tarkastelemalla mikroskoopilla. Koepaloja voidaan ottaa mistä tahansa kiinteästä kudoksesta; yleisiä paikkoja ovat iho ja limakalvot. 
;Paksuneulanäyte
:Paksuneulanäyte on koepala tai kudosnäyte, joka otetaan paksun neulan avulla.
;Ohutneulanäyte
:Ohutneulanäyte tai ohutneulabiopsia on solunäyte, joka otetaan kiinteästä kudoksesta ohuella neulalla imemällä. Ohutneulanäyte levitetään suoraan lasille tarkasteltavaksi. Solunäytteen perusteella ei voi tehdä päätelmiä kudoksen rakenteesta.

## Lähteet
Parhaan lyhytanimaation Oscar-palkinto

**Parhaan lyhytanimaation Oscar-palkinto**  on Yhdysvaltain elokuva-akatemian vuosittain jakama nk. Oscar-palkinto parhaalle animaatiolyhytelokuvalle. Sitä on jaettu vuodesta 1931 lähtien.
Straight Outta Lynwood

**Straight Outta Lynwood** on ”Weird Al” Yankovicin kahdestoista albumi, joka julkaistiin Yhdysvalloissa 26. syyskuuta 2006. Albumilta julkaistiin singleinä kappaleet ”White & Nerdy”, ”Don’t Download This Song”, ”Canadian Idiot” ja ”Trapped in the Drive-Thru”. Albumin nimi viittaa hip hop -kollektiivi N.W.A:n esikoisalbumiin *[[Straight Outta Compton]]*.

Albumi on nimetty Yankovicin kotikaupungin Lynwoodin mukaan.

## Kappaleet
#
#
#
#
#
#
#
#
#
#
#
#

## Arvostelut
* Allmusic: 
* IGN: 8/10
* Rolling Stone: 

## Aiheesta muualla
* ''Straight Outta Lynwood'' discogs.com -sivustolla

## Lähteet
Suomi-Seura

**Suomi-Seura** **ry** (, ) on suomalainen ”maailmalla olevien, sinne lähtevien ja sieltä palaavien suomalaisten etu-, asiantuntija- ja palvelujärjestö”. Järjestön tehtävänä on myös välittää ajanmukaista Suomi-kuvaa maailmalle ja tehdä ulkosuomalaisuutta tunnetuksi Suomessa.

## Historia
Järjestö on perustettu 6. toukokuuta 1927, jolloin jo perustavassa kokouksessa järjestö hajaantui kahtia. Varsinaisen Suomi-Seuran nimen rekisteröineen yhdistyksen puheenjohtajaksi tuli Kyösti Haataja. Erimielisyyksien takia perustetun toisen yhdistyksen nimeksi tuli Ulkosuomalais-Yhdistys, tärkeinä hahmoina mukana muun muassa Eino Aaltio ja Urho Kekkonen. Yhdistykset yhtyivät uudestaan vuonna 1929 sammuakseen vain paria vuotta myöhemmin.

Järjestön toiminnan taannuttua hetkeksi 1930-luvulla se rekisteröitiin uudelleen 19. toukokuuta 1937 Suomi-Seurana, muun muassa vuonna 1934 silloisen pääministeri Kyösti Kallion tukemana perustetun "Ulkomaankävijäin Seuran" pohjalle. Sota-aikana ja sen jälkeen yhdistyksen toiminta suuntautui etenkin Yhdysvaltoihin ja amerikansuomalaisiin ylläpidettävien suhteiden hoitamiseen.

Vuonna 1959 järjestö aloitti seuramatkojen järjestämisen, jolla se saavutti huomattavan taloudellisen omavaraisuuden. Seuramatkatoiminta oli huipussaan 1980-luvulla ja järjestön jäsenmäärä oli myös tuolloin korkeimmillaan, noin 80&nbsp;000.

Vuonna 1997 perustettiin Ulkosuomalaisparlamentti, joka on ulkosuomalaisille tarkoitettu edustuksellinen elin tiedon ja "tunteiden" välittämiseksi Suomeen ja Suomesta. Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu. Toiminnan suojelija on Suomen tasavallan presidentti.

## Toimintamuotoja
Järjestö julkaisee Suomen Silta -nimistä jäsenlehteä ja tukee ulkosuomalaisia tiedotusvälineitä ja muita ulkosuomalaisjärjestöjä.

Ulkosuomalaisparlamentti kokoaa ulkosuomalaisia paikallisten Suomi-Seura-jäsenyhdistystensä edustajien välityksellä kahden-kolmen vuoden välein Suomeen. Muita toimintamuotoja ovat mm. tukihenkilötoiminta ulkomailla, seminaarien ja kurssien järjestäminen sekä yli 5&nbsp;000 ihmistä vuosittain opastava neuvontapalvelu ulkomaille muuttamiseen, siellä asumiseen ja sieltä palaamiseen liittyvissä kysymyksissä.

### Vuoden ulkosuomalainen
Suomi-Seura on vuodesta 1993 lähtien valinnut vuoden ulkosuomalaisen. Vuoden ulkosuomalaiseksi valitaan ulkomailla asuva suomalainen tai suomalaisen siirtolaisen jälkeläinen, joka on esimerkiksi menestynyt erityisen hyvin omalla alallaan. Valituiksi ovat tulleet:

## Jäsenyys
Jäsenyys on avoin kaikille ulkosuomalaisille tai muuten vain ulkosuomalaisuudesta kiinnostuneille henkilöille. Vuonna 2007, Suomen Silta -lehden levikkitietoihin pohjautuen, järjestön jäsenmäärä oli noin 23&nbsp;000.

## Organisaatio
Suomi-Seuran hallituksen puheenjohtajana toimii Markus Aaltonen (vuodesta 2019) ja toiminnanjohtajana Tina Strandberg (vuodesta 2016).

## Talous
### Rahoitus
Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu.

## Lähteet

## Aiheesta muualla
* Suomi Seura ry:n kotisivut
Zimmari

**Virkistysuimala Zimmari** on Kempeleen Honkasessa, Kauppakeskus Zeppelinin läheisyydessä sijaitseva uimahalli, joka avattiin yleisölle tammikuussa 1997.

Uimahallissa on kaksi lasiseinän erottamaa allasosastoa. Varsinaisessa uima-allasosastossa on kuusiratainen 25 metrin allas, lasten opetusallas, pikkulasten kahluuallas ja 30 metrin vesiliukumäki. Monitoimialtaan puolella on poreallas ja viisi vesihierontapistettä. Uimahallissa on myös kahvio.

Zimmarissa käy vuosittain 150&nbsp;000–170&nbsp;000 käyttäjää. Kesällä 2023 tehdyn kuntokartoituksen perusteella halli pitää peruskorjata lähivuosina. Peruskorjauksen yhteydessä hallia mahdollisesti laajennetaan tai rakennetaan kokonaan uusi halli.

Suomen Uimaopetus- ja Hengenpelastusliitto on palkinnut vuonna 1998 Zimmarin vuoden uimahallina Suomessa.

## Lähteet

## Aiheesta muualla

* Virkitysuimala Zimmarin kotisivut
Walter Haworth

**Walter Norman Haworth** (19. maaliskuuta 1883 Chorley – 19. maaliskuuta 1950 Birmingham, Britannia), Sir, oli brittiläinen kemisti, joka teki uraauurtavaa työtä askorbiinihapon tutkimisessa.

Haworth sai Nobelin kemianpalkinnon vuonna 1937 hiilihydraatteja ja C-vitamiinia koskevista tutkimuksista. Palkinto jaettiin Haworthin ja Paul Karrerin kesken. Karrer palkittiin muiden vitamiinien tutkimisesta.

Työskenneltyään jonkin aikaa isänsä linoleumitehtaalla Haworth aloitti 1903 kemianopinnot Manchesterin yliopistossa. Hän teki päätöksensä huolimatta vanhempiensa vahvasta paheksunnasta huolimatta. Myöhemmin hän opiskeli Göttingenin yliopistossa.

1912 Hawotrhista tuli lehtori St Andrewsin yliopistoon. Siellä hän kiinnostui hiilihydraattien kemiasta. Haworth aloitti työnsä yksinkertaisista sokereista ja kehitti uuden tavan valmistaa sokerien metyylieettereitä käyttämällä dimetyylisulfaattia ja emästä. Hän tutki myös disakkaridien rakenteellisia erityispiirteitä.

Haworth järjesti St Andrewsin yliopistoon laboratorioita valmistamaan kemikaaleja ja lääkkeitä Ison-Britannian hallitukselle ensimmäisen maailmansodan aikana. hänestä tuli vuonna 1920 orgaanisen kemian professori Durhamin yliopistoon ja kolme vuotta myöhemmin kemian professori Birminghamin yliopistoon.

Vuonna 1934 Haworth ja Edmund Hirst syntetisoivat ensimmäisinä C-vitamiinia.

Haworth-projektio on nimetty Walter Haworthin mukaan. Haworth aateloitiin vuonna 1948.

## Aiheesta muualla
* Haworthin elämäkerta Nobel-säätiön sivuilla
Ulla Rantanen

**Ulla Valpuri Rantanen** (s. 18. heinäkuuta 1938 Keitele) on suomalainen taidemaalari ja -graafikko.  

## Elämä
Ulla Rantanen opiskeli Taideakatemian koulussa 1955–1959, paneutuen taidegrafiikkaan. Hän on tuottanut muun muassa hiilipiirroksia, lyijykynäpiirroksia ja metalligrafiikkaa. Vuonna 1966 Rantanen liittyi suomalaisten informalistien ryhmään, joita sanottiin maaliskuulaisiksi. Hänen varhaisimmissa töissään on viitteellisiä ihmishahmoja, ja 1970-luvulla hän kuvasi esineitä lähes valokuvamaisen tarkasti poptaidetta mukaellen. Uudemmat työt ovat abstraktin rajamailla, mutta niistä voi hahmottaa aiheen ja luonnon tunnelman. 1980- ja 1990-lukujen töissä on viitteitä pohjoisesta luonnosta. 2000-luvun töissä on yhteyksiä Afrikkaan, sillä hän on asunut pitkiä jaksoja Keniassa ja saanut sieltä aiheita ja vaikutteita teoksiinsa.

Rantanen voitti 1980 pääpalkinnon Cagnes-sur-Merin kansainvälisessä maalaustaiteen näyttelyssä. Hänelle myönnettiin Pro Finlandia -mitali 1985, jolloin hänet myös valittiin Helsingin Juhlaviikkojen Vuoden taiteilijaksi ja hänen laaja retrospektiivinen näyttelynsä järjestettiin Helsingin Taidehallissa.  Rantanen sai Suomen Kulttuurirahaston tunnustuspalkinnon 1989, ja professorin arvonimi hänelle myönnettiin 2009. 

Rantanen on osallistunut lukuisiin näyttelyihin ja hänen töitään on monissa julkisissa, yritysten ja yksityishenkilöiden kokoelmissa. Hänen laajat yksityisnäyttelynsä ja suomalaisen nykytaiteen katselmukset ovat tehneet häntä tunnetuksi eri puolilla maailmaa. Taiteellisen läpimurtonsa hän teki vuonna 1965 Helsingin Galerie Pinxin näyttelyssä. Hänen seinämaalauksiaan ovat tilanneet muun muassa Kuusankosken ja Kajaanin kaupungit. Kuvituksen Rantanen teki Frans Emil Sillanpään koottuihin teoksiin (1988-1990). 

## Perhe
Ulla Rantanen oli naimisissa taidemaalari Esko Tirrosen kanssa. Liitto päättyi eroon. 

## Lähteet

## Aiheesta muualla
*Kuvataiteilijamatrikkeli
*Rauli Heino, Ulla Rantanen, Aika Keniassa, Galleria Heino
Futura

**Futura** tarkoittaa seuraavia:

* FC Futura, suomalainen jalkapalloseura
* *[[Futura (sarjakuvalehti)|Futura]]*, ranskalainen sarjakuvalehti
* *[[Futura (tiedelehti)|Futura]]*, suomalainen tiedelehti
* Futura, Neste Oilin polttoaineperhe
* Futura, kirjasinlaji
* *Futura*, Ernst Mether-Borgströmin teräksinen taideteos Espoossa.

## Katso myös
Futura liittyy myös seuraaviin:
* *[[Futura – Tuntematon]]*, Martti Aihan veistos Oulussa
* Futura 2000, yhdysvaltalainen graffititaiteilija
* Futura International Airways, espanjalainen lentoyhtiö
* Aprilia Futura, moottoripyörämalli
* Lincoln Futura, Ford-yhtymän muotoilututkielma vuodelta 1955
* *[[La Futura]]*, ZZ-Top -yhtyeen albumi vuodelta 2012
* Futura Volley Busto Arsizio, italialainen naisten lentopalloseura.
Kongontetra

**Kongontetra** (*Phenacogrammus interruptus*) on tetrakaloihin kuuluva afrikkalaisperäinen kala.

## Koko ja ulkonäkö
Kongontetra kasvaa noin kahdeksansenttiseksi, naaraat ovat pienempiä kuin koiraat. Sen suomupeite on hopeanhohtoinen, kyljessä kuparinsävyinen raita. Evät ovat muihin tetrakaloihin verrattuna isot, ohuet ja liehuvat.

## Alkuperä
Kongontetra on kotoisin Afrikan Kongojoesta. Sitä kasvatetaan myyntiin, eikä akvaarioissa juuri näe luonnosta pyydystettyjä yksilöitä.

## Käyttäytyminen ja lisääntyminen
Kongontetra on parvikala ja kaipaa ainakin kuuden lajitoverin seuraa. Se on vilkasliikkeinen uimari ja akvaariolla saisi ollakin ainakin 120&nbsp;cm pituutta.

## Vesiolot ja ravinto
Kongontetralle sopiva lämpötila-alue on 24–26&nbsp;°C. Veden puhtaus on kalan hyvinvoinnille tärkeää. Se syö luonnossa pääasiassa hyönteisiä, akvaariossa sekaruokaa. 

## Lähteet

## Aiheesta muualla
*
* Viherkala 
* Akvaariomaailma-lehti 3/2006 (Kongontetra kuukauden kala)
Christian Research Institute

**Christian Research Institute** (lyh. *CRI*) on yksi maailman suurimmista herätyskristillisistä apologeettisista järjestöistä maailmassa. Sen perusti tohtori Walter Ralston Martin vuonna 1960 New Jerseyssä Yhdysvalloissa. Vuonna 1974 Martin siirsi järjestön San Juan Capistranoon Kaliforniaan. Martinin kuoleman jälkeen 1989, järjestön johtoon nousi Hank Hanegraaff.

## Aiheesta muualla
* Christian Research Instituten kotisivu.
Hank Hanegraaff

**Hendrik ”Hank” Hanegraaff** on yhdysvaltalainen ortodoksikristitty kirjailija, radio-ohjelmien tuottaja ja herätyskristillisyyden puolestapuhuja. Hän on huomattava henkilö Yhdysvaltojen kristillisessä kulttienvastaisessa liikkeessä (*Christian Countercult Movement*), jonka pyrkimyksenä on arvostella ei-kristillisiä uskontoja, uusia uskonnollisia liikkeitä, kristilliseltä pohjalta syntyneitä lahkoja, sekä perinteisen kristillisyyden piirissä ilmeneviä opista poikkeamisia. Hän on toiminut pitkään kristilliseen apologiaan keskittyvän Christian Research Instituten työntekijänä.

Hanegraaff syntyi Hollannissa, mutta varttui ja sai kasvatuksensa Yhdysvalloissa. Hän on naimisissa ja hänellä on yhdeksän lasta. Hän liittyi vaimonsa ja kahden lapsensa kanssa vuonna 2017 ortodoksiseen kirkkoon.

## Lähteet

## Aiheesta muualla
*Christian Research Institute
Ajatusrikoksia – kierrätysmateriaalia 2001–2007

__NOTOC__
**Ajatusrikoksia – kierrätysmateriaalia 2001–2007** on rap-artisti Seppo Lampelan *Steen1*-nimellä julkaisema kokoelmalevy. Albumi on koottu Steenin kahdesta EP:stä, singleistä sekä Steen1:n vierailuista muiden artistien levyiltä. Kappale ”Terapiaa” on samplattu Ice Cuben kappaleesta ”Ghetto Vet”. Albumin julkaisi Monsp Records heinäkuussa 2007.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: 
* Rumba: *ristiriitainen*
* Tuoreet Platat: 

## Lähteet
Quintus Voconius Saxa

**Quintus Voconius Saxa** oli kansantribuuni Roomassa vuonna 169 eaa.

Hän sai Cato vanhemman avustuksella läpi lain (*lex Voconia*), jonka mukaan ylimpään varallisuusluokkaan kuuluvat kansalaiset eivät saaneet testamentissaan asettaa perilliseksi naista. Lisäksi säädettiin, että testamentti (*legatum*) tai kuoleman varalta tehty lahjoitus (*donatio mortis causa*) ei saanut ylittää perinnön todellista arvoa.

## Lähde
* Tassilo Schmitt: "Voconius [I 2]", *Der Neue Pauly: Enzyklopädie der Antike*, Hrsg. Hubert Cancik & Helmuth Schneider. Leiden: Brill. Verkkoversio luettu 29.11.2007.